Silta mill-Antigone ta' Sofokle maqluba għall-Malti minn Victor Xuereb Biex juri li sa tinbidel ix-xena, il-kittieb tad-drammi Griegi kien idaħħal KOR li jkanta u jiżfen waqt li jsemma' dan il-ġmiel ta' poeżiji lill-udjenza. Il-parti tal-KOR dejjem, naturalment, kien ikollha x'taqsam ma' l-iżvolġiment tat- traġedja. Għanja wisq kbar hawn f'din id-dinja, 'ma l-akbar wieħed fosthom huwa l-bniedeml Jitla' fuq qoxra u ma' l-irjieħ ivenvnu tarah jissara Lill-Art li tmantni, sena wara l-oħra, iniggeż fond bis-sikka tal-moħriet misjuq miż-żwiemel. Sar Ħakem tal-ħolqien: t' għasafar fl-ajru, ta' mrieħel kbar fuq l-artl Bix-xibka u l-froxxna jaf jaqbad xħin irid kull ma jitħarrek fuq l-art jew fl-ilma. Bid-dehen ta' moħħu jegħleb lill-iljun; id-driebes ta' fuq l-iġbla jaf jimmansa u jaf iqiegħed madmad fuq il-għonq ta' gendus fieres. Tgħallem bil-kelma jfisser l-ifjen ħsieb; tgħallem kif jgħix ġo belt, m'oħrajn, taħt Liġi; tgħallem kif jibni saqaf fejn jistkenn mix-xemx U x-xita. Xejn ma jaħrablu mit-tħaddim ta' moħħul Jaf il-ġejjieni mill-imgħoddi jbassar, sab duwa għall-mardl Mill-Mewt il-kiefra biss ma sabx it-tarf. X'qawwa għandu f'idu għall-ħażin u t-tajjebl Min jgħożż il-Liġi t'Alla u t'Art Twelidu, kemm mill-allat u kemm ukoll minn niesu jistħoqqlu ġieħ; imma, min bih innifsu jrid jiddandan, la qatt ma jkun ħabib l-allat dejjiema u lanqas qatt bħala ħabib ma rridu iħabbat biebi.